બારીકાઈથી નીરીક્ષણ કરતાં ખબર પડશે કે જે સંશોધનો ચોકલેટ બનાવતી કંપનીઓની આર્થીક સહાય લઈને કરવામાં આવ્યાં છે તેને તો બાકાત જ કરી દેવાં પડે. બાકી રહેલાં સંશધનોનાં પરીણામો વીરોધાભાસી જોવામાં આવે છે. અપેક્ષા મુજબ કોકોમાં રહેલાં અમુક તત્ત્વો સ્વતંત્રપણે અમુક પ્રકારનો સ્વાસ્થ્ય લાભ કરતાં જણાયાં છે. આહાર બાબતનાં સંશોધનોમાં સામાન્ય રીતે આહારના ઘટકોને અલગ અલગ તપાસવામાં આવે છે, પણ એ ઘટકો કંઈ આપણે ખોરાક લઈએ ત્યારે એકલાં-અટુલાં નથી હોતાં. એની સાથે બીજા વધુ જટીલ પદાર્થો પણ ખાવામાં આવતા હોય છે. કોકોના સંશોધનમાં કેટલાંક પરીણામો અનુકુળ આવ્યાં હતાં કેમ કે બીજાં ઘટકો જે કોકોના પ્રભાવક ઘટકની અસર નાબુદ કરે તે મોજુદ ન હતાં.